ເລ​ບາ​ນອນ ​ປິດ​ທະ​ນ​າ​ຄານ​ ຕື່ມ​ອີກ​ສອງ​ມື້ ທ່າ​ມ​ກາງ​ ຄວາມ​ວຸ້ນວ​າຍ ​ທາງ​ເສດ​ຖະ​ກິດ
ບັນ​ດາ​ທະ​ນາ​ຄານ ​ຢູ່​ໃນ​ເລ​ບາ​ນອນ ໄດ້​ເປີດ​ຄືນ​​ໃນອາ​ທິດ​ແລ້ວ​ນີ້ ຫຼັງ​ຈາກ​ໄດ້​ປິດ​ລົງ ​ເປັນເວ​ລາ​ສ​ອງ​ອາ​ທິດ ທ່າມ​ກາງ​ການ​ປະ​ທ້ວງ ​ຕໍ່​ຕ້ານ​ລັດ​ຖະ​ບານ ​ທີ່ຮຽ​ກຮ້ອງໃຫ້ລັດ​ຖະ​ບານ​ລາ​ອອກ. 
ເລບານອນກ່າວວ່າ ຕົນຈະປິດທະນາຄານຕື່ມອີກສອງມື້ ລະຫວ່າງທ້າຍສັບປະດາ ໃນ ຂະນະທີ່ປະເທດ ເປັນອຳມະພາດ ຍ້ອນຄວາມວຸ້ນວາຍທາງດ້ານການເມືອງ ແລະທາງ ດ້ານເສດຖະກິດ ອົງການຂ່າວແຫ່ງຊາດເລບານອນ ກ່າວໃນວັນສຸກວານນີ້ວ່າ ບັນດາທະນາຄານຈະປິດ ໃນວັນເສົາ ແລະວັນຈັນ ພ້ອມການປິດຕາມທຳມະດາໃນວັນອາທິດ ເພື່ອສະຫຼອງວັນປະ ສູດຂອງພະສາສະດາໂມຮຳມັດ ໃນມື້ວັນຈັນ ບັນດາທະນາຄານຢູ່ໃນເລບານອນໄດ້ເປີດຄືນໃນອາທິດແລ້ວນີ້ ຫຼັງຈາກໄດ້ປິດລົງເປັນ ເວລາສອງອາທິດທ່າມກາງການປະທ້ວງຕໍ່ຕ້ານລັດຖະບານຊຶ່ງຮຽກຮ້ອງໃຫ້ລັດຖະບານ ລາອອກ ເຖິງຢ່າງໃດກໍດີ ການເປີດທະນາຄານໃໝ່ ໄດ້ໃຫ້ການບໍລິຫານພາຍໃຕ້ຂອບ ເຂດຈຳກັດ ຮວມທັງການຈຳກັດວ່າ ຈະຖອນເງິນສົດ ຫຼາຍປານໃດ ຊຶ່ງໄດ້ພາໃຫ້ເກີດ ຄວາມວຸ້ນວາຍຢູ່ທີ່ທະນາຄານ ການປະທ້ວງຂະໜາດໃຫຍ່ທີ່ແຜ່ກວ້າງໄປທົ່ວປະເທດ ໄດ້ເຮັດໃຫ້ນາຍົກລັດຖມົນຕີ ທ່ານຊາອາດ ຮາຣີຣີ ນຳພາລັດຖະບານຂອງທ່ານລາອອກໃນສັນທີ 29 ຕຸລາ ການ ປະທ້ວງໄດ້ເລີ້ມຂຶ້ນ ຍ້ອນຂໍ້ສະເໜີເກັບພາສີໃໝ່ ແລະໄດ້ກາຍເປັນການຮຽກຮ້ອງໃຫ້ ນັກການເມືອງທີ່ສຳຄັນໆທັງໝົດນັ້ນລາອອກ ໃນວັນສຸກວານນີ້ ພວກນັກສຶກສາມະຫາວິທະຍາໄລຈຳນວນຫຼວງຫຼາຍ ແລະພວກນັກ ຮຽນ ອີກເທື່ອນຶ່ງໄດ້ເຂົ້າຮ່ວມການປະທ້ວງຕໍ່ຕ້ານລັດຖະບານ ຫລັງຈາກໄດ້ເລີກຮຽນ ແລ້ວ ເປັນຈຳນວນຫຼວງຫຼາຍໃນອາທິດນີ້